laion/Wikipedia-Exotic huggingface dataset:
חי-כיף

חי-כיף הוא גן חיות ומרכז לימודי הפועל מאז שנת 1988 בראשון לציון. החי-כיף נועד לשמש לצד גן החיות גם כמרכז בילוי לילדים וטף, ובחגי ישראל ובחופשות נערכות בו פעילויות לילדים ולגיל הרך. החי-כיף הוקם בשנת 1988 ביזמה משותפת של עיריית ראשון לציון והחברה העירונית לתרבות, ספורט ונופש. כיום יש בחי-כיף כ־700 בעלי חיים ממינים שונים, מתוכם לפחות 10 מינים השייכים לקטגוריה של בעלי חיים בסכנת הכחדה. החי-כיף מארח למעלה מ-130,000 מבקרים בשנה ולפחות מחציתם מגיעים מערים שונות ברחבי המדינה. בגן יש משק חי ובו עיזים וכבשים שניתן ללטף, בנוסף לארנבייה, והוא גם מאכלס את להקת הפלמינגו היחידה בארץ שמתרבה. בפברואר 2019 הועברו האריות הברברים והטיגריסים הסיבירים לחי פארק בקריית מוצקין. עקב עיטי דיה שחורה אוח עיטי - 2 נקבות ו-2 זכרים שנפצעו בטבע. כלוב פתוח של לוטרה חסרת-טופר אסייתית - 6 פרטים. קוף סוואנה ירוק קולובוס גרזה בבון מצרים טמרין לבן-קודקוד קוף סנאי מצוי מקוק זנב-חזיר דרומי הכלוב הוקם ב-2023 ואפשר להיכנס ולצפות הלמורים הם: למור זנב-טבעת למור צווארון אדום - 4 פרטים למור צווארון שחור לבן - 2 פרטים למור חום תן זהוב - זוג חתול ביצות - זוג שועל מצוי - נקבה אחת שועל צוקים חתול בר - זוג אמו קנגורו אדום וולבי אדום-צוואר ראם סהרה זברה מצויה תאו מים - שני זכרים בשם "ברונו" ו"נארו" לצד החצר האפריקנית יש 3 פרטים של צב יבשה דורבני. מארה פטגונית צב יבשה מצוי בתצוגה נפרדת זכר פקארי הצווארון. קוף עכביש שחור-ראש ברבור מצוי ברבור שחור ברכייה שקנאי לבן יאורית מצרית מנדרין סיני ברווז עצים מגלן קדוש אפריקני חסידה לבנה קורמורן גדול ליד האגם ישנה תצוגת להקת פלמינגו מצוי. כלוב של אליגטור אמריקני - 5 פרטים יעל נובי צבי ארץ-ישראלי אייל נקוד עבדקן הרעמה אייל אדמוני שפן סלעים לצידם ישנם כלובים של חוטמן אדום, של עטלף פירות מצוי ושל דורסי לילה: זכר ינשוף עצים שנפצע בטבע וזוג תנשמות לבנות. צבגון אדום-אוזן צב ביצה מצוי מאחורי הבריכה ישנו משק חי בשם "חוות הכבשים והעיזים", אותם ניתן ללטף ולהאכיל. אפרור אפריקני ארה כחולה-צהובה אמזונה צהובת מצח (Amazona ochracephala) ארה ארגמנית דררה מצויה הבני ורוד-פנים טווס הודי טוראקו ליווינגסטון (Tauraco livingstonii) יונת הסלע פנינייה קוניור השמש נימפית מצויצת עורבני שחור כיפה קקדו צהוב-ציצית קקדו ערום-עין (Cacatua sanguinea) קקדו מולוקי תוכון מצוי תוכי נזירי תרנגול בנקיבה פינת הליטוף פתוחה בשבתות וחגים ובה: ארנבון מצוי שרקן צ'ינצ'ילה ארוכת זנב חמוס מבאיש פיתון בורמזי רב-חנק מלכותי פיתון סלעים אפריקני איגואנה ירוקה זעמן מלכותי מצוי טגו ארגנטינאי זעמן חלב אלמוגי (Lampropeltis triangulum) חומט כחול לשון מצוי (Tiliqua scincoides) חרדון מזוקן מזרחי (Pogona barbata) טרנטולות תיקן לוחש מדיה וקבצים בנושא חי-כיף בוויקישיתוף אתר האינטרנט הרשמי של חי-כיף חי-כיף באתר zoo institutes
תקופת האבן התיכונה

האם התכוונתם ל... התקופה המזוליתית (Mesolithic) - השלב שבין התקופה הפלאוליתית העליונה והתקופה הנאוליתית באירופה, החל ב-11,500 שנים לפני זמננו. התקופה האפיפלאוליתית (Epipaleolithic) - השלב שלאחר התקופה הפלאוליתית העליונה באגן הים התיכון. בארץ ישראל בערך 23,000 - 11,500 שנים לפני זמננו. התקופה הפלאוליתית התיכונה (Middle Paleolithic) - השלב האמצעי של התקופה הפלאוליתית באסיה, אירופה וצפון אפריקה. בערך 250,000 - 45,000 שנים לפני זמננו. תקופת האבן התיכונה האפריקאית (Middle Stone Age) - מקבילתה של התקופה הפלאוליתית התיכונה באפריקה שמדרום לסהרה, בערך 300,000 - 40,000 שנים לפני זמננו.
קארל רוב

קארל רוב (אנגלית: Karl Rove; נולד ב-25 בדצמבר 1950) הוא עיתונאי אמריקאי, שהיה יועץ בכיר לנשיא ארצות הברית, ואחד האישים המקורבים ביותר לנשיא ארצות הברית לשעבר ג'ורג' ווקר בוש. רוב ניהל את מסעות הבחירות של בוש בשנים 1994 (למושל מדינת טקסס) 2000 ו-2004 (לנשיאות). שימש בממשל בוש כיועץ בכיר לנשיא, אסטרטג פוליטי ראשי, וסגן ראש מטה הבית הלבן לענייני מדיניות. נחשב לבעל ההשפעה הרבה ביותר של בוש בעניינים פוליטיים, ומתנגדיו של בוש מכנים אותו לעיתים "המוח של בוש". רוב היווה לעיתים קרובות מטרה לחיציהם של מבקרי ממשל בוש. הוא הואשם בשימוש במסעי הכפשות אישיים נגד יריביו של בוש. כך הן בבחירות למושל טקסס ב-1994 בהן בוש התמודד נגד אן ריצ'רדס, והן בבחירות המוקדמות לנשיאות בשנת 2000 בהן הוא התמודד נגד ג'ון מקיין הופיעו סקרים מדומים שנועדו להפיץ שמועות אישיות נגד המתמודדים מול בוש. הוא גם הואשם כי עמד מאחורי חשיפת זהותה של הסוכנת הסמויה של ה-CIA, ואלרי פליים (עניין שנודע כפרשת פליים), אחרי שבעלה יצא בביקורת על הממשל. אף על פי שהוא אכן שוחח עם עיתונאים על הנושא, התברר שהוא לא היה המקור להדלפה שהחלה את הפרשה, ולא הוגש נגדו כתב אישום. בבחירות של 2004 הוביל לניצחון של בוש, בעזרת מסע בחירות בו פנה בוש במידה רבה לא לאמצע המפה הפוליטית, אלא דווקא לאנשי הבסיס השמרני-דתי אותם הצליח רוב לרתום בהתלהבות, על ידי הדגשת נושאים של "ערכי מוסר" כמו למשל התנגדות לנישואים חד-מיניים[1], ולהביא לקלפי בזכות יכולת ארגונית עדיפה. ב-2007 שמו הועלה בשימועים בקונגרס, כמי שהיה מעורב בפיטורים של תובעים פדרליים, מסיבות פוליטיות כביכול. הוא נקרא להעיד בפני הקונגרס, אך הממשל סירב לבקשת הקונגרס בנימוק שיש חיסיון על העצות אותן הוא נותן לנשיא. באוגוסט 2007 הודיע על פרישתו מתפקידיו בממשל בוש. כיום הוא משמש כפרשן פוליטי בערוץ פוקס ניוז, מגזין ניוזוויק והעיתון וול סטריט ג'ורנל. מדיה וקבצים בנושא קארל רוב בוויקישיתוף אתר האינטרנט הרשמי של קארל רוב (באנגלית) קארל רוב, ברשת החברתית פייסבוק קארל רוב, ברשת החברתית אקס (טוויטר) קארל רוב, ברשת החברתית אינסטגרם קארל רוב, ברשת החברתית LinkedIn קארל רוב, ברשת החברתית Goodreads שמואל רוזנר, האיש החזק בממשל בוש פורש מהבית הלבן, באתר הארץ, 14 באוגוסט 2007 קארל רוב, באתר אנציקלופדיה בריטניקה (באנגלית) בספר ובסרט Bush's Brain המנהל הפוליטי של מסע הבחירות של מקיין טוען שלדעתו רוב עמד מאחורי סקר מדומה כזה
אני ואתה (שיר של אריק איינשטיין)

"אני ואתה" הוא שיר שנכתב על ידי אריק איינשטיין והולחן על ידי מיקי גבריאלוב, ומתחיל במילים "אני ואתה נשנה את העולם". הוא יצא לאור לראשונה בביצוע איינשטיין, באלבום "בדשא אצל אביגדור" ב-1971. זהו אחד השירים המזוהים ביותר עם אריק איינשטיין. השיר קצר מאוד, ומורכב משלושה בתים של שתי שורות (כשהראשון והאחרון זהים), ופזמון בן שתי שורות. הוא מבטא מסר פשוט: אפשר לשנות את העולם ולהפוך אותו למקום טוב יותר, לא צריך לפחד מהקשיים שבדרך. הוא דורג במקום השלישי במצעד הפזמונים העברי ה'תשל"א על פי דירוג קול ישראל, ובמקום השני על פי דירוג גלי צה"ל. לשיר מספר ביצועים והמפורסם מביניהם הוא של אריק איינשטיין. שנה אחרי פרסומו, זכה גם לגרסה איטלקית של להקת הרוק המתקדם האיטלקית Capsicum Red, שבה הוא נקרא "Rabbia e Poesia" ("זעם ושירה"). הלהקה השתמשה בלחן עד 2002 מבלי שקיבלה את זכויות היוצרים ממיקי גבריאלוב. להקת הפּאנק האנרכיסטית נכי נאצה הקליטה גרסת כיסוי לשיר בשנת 1993 שנקראה "אני ואתה נשנה את העולם (בעזרת פעולה ישירה)". גרסה זו הורכבה מהבית הראשון בלבד בתוספת השורה שמופיעה בסוגריים בכותרת הרצועה, והופיעה בקלטת ספליט עם ההרכב Public Domain. חלק אחד של אוסף שירים של אריק איינשטיין נקרא על שם השיר: אני ואתה: 1968-1978 השירים שנשארים. אירוע מחווה לאיינשטיין שנערך ב-2009 (בחייו, אם כי לא בהשתתפותו) בפארק הירקון, נקרא "אני ואתה בפארק". לאחר פטירתו של איינשטיין, צוטט השיר על ידי שגריר ישראל באו"ם, רון פרושאור, שאמר כי מילות השיר מבטאות בפשטות את הרעיון עליו הוקם ארגון האומות המאוחדות. לאחר פטירתו, הוצבה ליד ביתו של איינשטיין בתל אביב אנדרטה הנושאת את מילות השיר "אני ואתה". תוכנית מיוחדת של המגזין המוזיקלי רעש מקומי בהנחיית עמוס בן-דוד, שהוקדשה לזכרו של איינשטיין, נקראה "אני ואתה". סרטון השיר "אני ואתה" באתר יוטיוב "אני ואתה" באתר בית לזמר העברי מילות השיר "אני ואתה" באתר שירונט דוד פרץ, ניתוח השיר אני ואתה, באתר תרבות.il ניתוח מוזיקלי של השיר באתר מלודיה, Melodia.me גבריאלוב נגנב, באתר גלובס, 3 באוקטובר 2004 נכי נאצה / Public Domain, סרטון באתר יוטיוב (השיר מתחיל ב-39:25) מילותיו של אריק באו"ם: "אני ואתה נשנה את העולם", באתר וואלה, 28 בנובמבר 2013 Ron Nostalgy (2014-02-03), אני ואתה – תכנית מיוחדת לזכרו של אריק איינשטיין, נבדק ב-2024-05-25
מריאן קיז

מריאן קיז (באנגלית: Marian Keyes; נולדה ב-10 בספטמבר 1963) היא מחברת רומנים וסופרת אירית, ידועה בעיקר בזכות יצירותיה בתחום ספרות הנשים. זוכת פרס הספר האירי. מעל 22 מיליון עותקים מספריה נמכרו ברחבי העולם, וספריה תורגמו ל-32 שפות. היא הפכה למפורסמת בעולם בזכות רבי המכר: אבטיח, לוסי סאליבן מתחתנת ואיזה גבר מקסים, עם נושאי כתיבה הכוללים אלימות במשפחה ואלכוהוליזם. על אף החשבות רבים מהרומנים שלה כקומדיה, הם נסובים סביב נושאים אפלים, הלקוחים לעיתים קרובות מחוויותיה האישיות של קיז, כולל אלימות במשפחה, התמכרות לסמים, הפרעה נפשית, גירושים ואלכוהוליזם. היא נחשבת כחלוצת ז'אנר ספרות צ'יק ליט; סיפוריה סובבים סביב דמות נשית חזקה המתגברת על מספר מכשולים על מנת להשיג לבסוף אושר. נולדה בלימריק שבאירלנד וגדלה במונקסאון. למדה משפטים באוניברסיטת דבלין. לאחר לימודיה עבדה במשרה אדמיניסטרטיבית, וב-1986 עברה להתגורר בלונדון. בתקופה זו היא פתחה אלכוהוליזם ודיכאון קליני, שהצטברו לכדי ניסיון התאבדות ובעקבותיו, בשנת 1995 שיקום במרכז רת'לנד בדבלין. קיז החלה לכתוב סיפורים קצרים במהלך השיקום, ולאחריו היא חזרה למשרתה בלונדון ושלחה את סיפוריה הקצרים להוצאת פולברג פרס. המוציא לאור עודד אותה לכתוב רומן באורך מלא, וקיז החלה לכתוב את ספרה הראשון, אבטיח. הרומן פורסם באותה השנה. קיז חזרה להתגורר באירלנד בשנת 1997, ומתגוררת כעת בדן-לאוגהייר עם בעלה טוני ביינס. מאז 1995 היא פרסמה 12 רומנים ושלושה ספרי עיון. לאחר הפסקה ארוכה בעקבות דיכאון עמוק, היא פרסמה ספר אוכל Saved by Cake בפברואר 2012. קיז כתבה בכנות על המאבק שלה בדיכאון קליני, שהותיר אותה ללא היכולת לישון, לקרוא, לכתוב או לדבר. אבטיח (1995) (קלייר וולש) לוסי סאליבן מתחתנת (1996) החופשה של רייצ'ל (1998) (רייצ'ל וולש), יצא לאור בעברית בהוצאת מעריב – הד ארצי (2002) סלון הרגע האחרון (1999) סושי למתחילים (2000), יצא לאור בעברית בהוצאת מעריב – הד ארצי (2003) בלי למדוד את השמלה (2000) מלאכים (2002) (מגי וולש) הצד השלישי של הסיפור (2004), יצא לאור בעברית בהוצאת מטר (2005) הספר עוסק בשלוש הגיבורות - ג'מה מפיקת האירועים האירית, ג'וג'ו, סוכנת הסופרים שגרה בלונדון, ולילי, הסופרת הטרייה וחברתה לשעבר של ג'מה, שאף היא גרה בלונדון ומיוצגת על ידי ג'וג'ו. הספר מוצג בכל פעם מנקודת מבט של אחת מהדמויות. אין דברים רעים בטיפאני'ס (2005) יש שם מישהו? (2006) (אנה וולש), יצא לאור בעברית בהוצאת מטר (2007) איזה גבר מקסים (2008), יצא לאור בעברית בהוצאת מטר (2008) הכוכב הנוצץ בשמים (2009), יצא לאור בעברית בהוצאת מטר (2012) 2009 - פרס הספר האירי; בקטגוריית ספר הסיפורת הפופולרי עבור איזה גבר מקסים (זכה) אתר האינטרנט הרשמי של מריאן קיז (באנגלית) מריאן קיז, ברשת החברתית פייסבוק מריאן קיז, ברשת החברתית אקס (טוויטר) מריאן קיז, ברשת החברתית אינסטגרם מריאן קיז, סרטונים בערוץ היוטיוב מריאן קיז, ברשת החברתית Goodreads מריאן קיז (1963-), דף שער בספרייה הלאומית Marian Keyes apologises to fans for 'crippling' depression which has left her unable to function | Mail Online
שכבת הרשת

במודלים של רשתות תקשורת, שכבת הרשת היא השכבה המטפלת במיפוי לוגי של הרשת והעברת נתונים על פי מיפוי זה. האם התכוונתם ל... שכבת הרשת של מודל ה-OSI שכבת הרשת של מודל TCP/IP
קרלומן השני

קרלומן השני (בצרפתית: Carloman II; סביבות 866 – 6 בדצמבר 884), בן לשושלת הקרולינגית, מלך על פרנקיה המערבית מ-879 עד מותו. קרלומן היה בנם של לואי השני "המגמגם" מלך פרנקיה המערבית ושל אנסגרד מבורגונדיה. ב-879, לאחר מות אביו, ירש את הכתר יחד עם אחיו לואי, שמלך בשם לואי השלישי. בעקבות הסכם אמיין (מרץ 880) חולקה הממלכה בין שני האחים וקרלומן קיבל את חבל בורגונדיה ואת חבל אקוויטניה. אולם, בוזו הרוזן מארל התכחש לשבועת האמונים שלו למלך קרלומן ולמלך לואי השלישי והכריז על עצמו למלך פרובאנס. קרלומן ולואי יצאו למלחמה נגד בוזו, כבשו מידיו את העיר מקון שבבורגונדיה ושמו מצור על העיר ויין שבפרובאנס, אך ללא הצלחה (אוגוסט - נובמבר 880). ב-882 נהרג המלך לואי השלישי בתאונה וקרלומן הפך למלך יחיד של פרנקיה המערבית. הממלכה הייתה נתונה לפלישות חוזרות ונשנות של הנורמנים שהשחיתו כל מה שנקרה על דרכם. כוחו של המלך קרלומן לעמוד בפניהם היה מוגבל, והאצילים הפיאודליים מרדו בו. ב-884 המלך קרלומן נפל מסוסו ונהרג בעת שיצא לציד. הוא הוטמן בבזיליקת סן-דני שמצפון לפריז. היות שלא היו לו יורשים, החליטו אנשי הכנסייה והאצילים למסור את כתר ממלכת פרנקיה לקרל, בנו של הקיסר לואי מגרמניה, שמלך בשם קרל השלישי. מדיה וקבצים בנושא קרלומן השני בוויקישיתוף קרלומן השני, באתר "Find a Grave" (באנגלית) קרלומן השני, באתר אנציקלופדיה בריטניקה (באנגלית)
אופיר קריאף

אופיר קריאף (נולד ב-17 במרץ 1991) הוא כדורגלן ישראלי. קריאף נולד בירושלים. החל לשחק כדורגל במחלקת הנוער של בית"ר ירושלים, ובקיץ 2011 עלה לקבוצה הבוגרת של המועדון. ב-17 בספטמבר 2011 ערך את הופעת הבכורה שלו בקריירה, בניצחון 1–0 נגד הפועל חיפה. בעונת 2012/2013 הפך לשחקן הרכב פותח בקבוצה, וב-26 משחקים הבקיע שער אחד, שער הניצחון (3–2) נגד הפועל עכו. ב-13 בפברואר 2013 הושעה קריאף על ידי הנהלת המועדון, בעקבות תמיכתו בארגון האוהדים "לה פמיליה" שביקר את החלטת ההנהלה להחתים שחקנים מוסלמים. לקראת עונת 2014/2015 מונה קריאף לקפטן בית"ר ירושלים, בעקבות עזיבתו של אריאל הרוש, ובתום העונה סיים את חוזהו במועדון והפך לשחקן חופשי. ב-19 באוגוסט 2015 חתם קריאף לארבע שנים במכבי חיפה. ב-12 בספטמבר ערך את הופעת הבכורה שלו במועדון, במשחק נגד בני סכנין. ב-23 בנובמבר 2015 נפצע במשחק מול הפועל תל אביב והושבת לארבעה חודשים. בסך הכל ערך 15 הופעות ליגה במדי מכבי חיפה, ובתום עונת 2015/2016 שוחרר מהמועדון. ב-19 ביוני 2016 חתם בעירוני קריית שמונה, ובעונת 2016/2017 כבש שני שערי ליגה ב-26 הופעות. בתחילת עונת 2017/2018 שותף רק במשחק ליגה אחד, ובינואר 2018 חזר לבית"ר ירושלים וחתם לשנתיים וחצי במועדון. את הופעת הבכורה המחודשת שלו במועדון ערך קריאף במשחק מול בני סכנין כאשר עלה כמחליף בדקה ה-30 כשקבוצתו בפיגור 2-0. 7 דקות אחר כך כבש שער בבעיטה מחוץ לרחבה ובהמשך בישל שער נוסף בניצחון 2–4. עד תום העונה כבש שלושה שערים ב-16 הופעות ליגה, והגיע עם הקבוצה לגמר גביע המדינה. ב-1 ביוני 2020 חתם קריאף על חוזה חדש בבית"ר ל-3 עונות נוספות.ב 23 במאי 2023 זכה עם קבוצתו בגמר גביע המדינה כקפטן הקבוצה. קריאף היה חלק מסגל הנבחרת הצעירה של ישראל במסגרת אליפות אירופה לנבחרות צעירות עד גיל 21 שנערך בישראל ב-2013, ואף כבש את שער הניצחון 1–0 מול אנגליה בשלב הבתים. בסך הכל לזכותו 8 הופעות ושער אחד במדי הנבחרת הצעירה. בית"ר ירושלים גביע הטוטו: 2019/2020 גביע המדינה: 2022/2023 מכבי חיפה גביע המדינה: 2015/2016 מדיה וקבצים בנושא אופיר קריאף בוויקישיתוף אופיר קריאף, באתר ההתאחדות לכדורגל בישראל אופיר קריאף, באתר Transfermarkt אופיר קריאף, באתר Soccerway אופיר קריאף, באתר FootballDatabase.eu גיא בן זיו, ‏קריאף הושעה עד יום ב', בכירי לה פמיליה שוחררו, באתר ONE‏, 13 בפברואר 2013 דורון בן דור, ‏בכורה לאוברניאק וקריאף, בניון ועטר מחוץ להרכב, באתר ONE‏, 12 בספטמבר 2015 שלמה וייס‏, אופיר קריאף חתם לשלוש שנים בעירוני קרית שמונה, באתר וואלה, 19 ביוני 2016 גיא בן זיו, ‏"אופיר קריאף חתם לשנתיים וחצי בבית"ר ירושלים", באתר ONE‏, 15 בינואר 2018 נשאר בבית: אופיר קריאף חתם לשלוש שנים בבית"ר ירושלים באתר הרשמי של בית"ר 01/06/2020
קוריינטס

קוריינטס (בספרדית: Corrientes) היא עיר הבירה של פרובינציית קוריינטס בארגנטינה. היא ממוקמת בגדה המזרחית של נהר הפרנה, כ-1,000 ק"מ מהבירה בואנוס איירס. יש לה אוכלוסייה של כ-328,689 אזרחים לפי מפקד בשנת 2001[דרוש מקור]. זוהי העיר החשובה בפרובינציה, מרכזה הכלכלי שלה ומושב הרשויות ומסודות הממשל. העיר מארחת את אחד הקרנבלים הגדולים במדינה. ב-1516, חואן דיאז די סוליס פיקד על המשלחת ראשונה לחקירת האזור, אך המשלחת הותקפה על ידי ילידים וסוליס מת בהתקפה. ב-1588, חואן טורס דה ורה אי אראגון ייסד את סן חואן דה ורה דה לאס סייטה קוריינטס (תרגום: חואן הקדוש מן ורה של שבעת הזרמים). השם קוצר בהמשך לקוריינטס. השם "שבעת הזרמים" מתייחס לשבע לשונות יבשה בגדת הנהר במקום הזה שיצרו זרמים סוערים שהקשו את הניווט בנהר בחלקו הזה. המיקום שלה בין אסונסיון, בפרגוואי של ימינו, לבואנוס איירס הפך אותה לנקודת מעבר חשובה, כמו גם העובדה שהייתה גבוהה יחסית שמנעה הצפות במקרה של עליית מפלס המים. ב-1807 העיר התנגדה לפלישות בריטיות. במהלך מלחמת העצמאות של ארגנטינה, העיר נמצאה במאבק מתמשך עם הממשלה המרכזית בבואנוס איירס, אבל מלחמת הברית המשולשת איחדה אותן לאחר שהעיר הותקפה על ידי כוחות פרגוואים ב-1865. נמל התעופה הבין-לאומי דוקטור פרננדו פיראחינה ניבז'רו ממוקם כ-5 ק"מ מהעיר ומשרת אותה. גשר חנרל מנואל בלגרנו חוצה את נהר הפרנה ומקשר את העיר אל העיר רסיסטנסיה, בירת פרובינציית צ'אקו הסמוכה. ברזיל פורטו אלגרה, ברזיל פרגוואי אסונסיון, פרגוואי מדיה וקבצים בנושא קוריינטס בוויקישיתוף אתר האינטרנט הרשמי של קוריינטס קוריינטס, ברשת החברתית פייסבוק קוריינטס, ברשת החברתית אקס (טוויטר) קוריינטס, באתר אנציקלופדיה בריטניקה (באנגלית)
מזכרת בתיה סילברבקס

מזכרת בתיה סילברבקס היא קבוצת פוטבול אמריקאי המייצגת את אזור השפלה, הקבוצה הוקמה ב-2012, והיא חלק מליגת הפוטבול הישראלית. נוסדה ב-2012 תחת השם רחובות סילברבקס ובשנותיה הראשונות הייתה משויכת לעיר רחובות, אך ב-2014 שינתה את שיוכה העירוני למזכרת בתיה. שם הקבוצה ניתן על שם זכר הגורילה, אשר גבו הופך כסוף כאשר מתבגר, שם זה מבטא את הערכים עליהם בנויה הקבוצה, משפחתיות, שמירה ועזרה לחברי הקבוצה וכבוד הדדי. צבעי הקבוצה הם צהוב, שחור וכסף, עם קסדה בצבע כסף. סמל הקבוצה הוא ראש של גורילה שואגת, הסמל הוחלף בין העונה הראשונה לשנייה. הקבוצה הוקמה על ידי ג'ו גליקמן ודביר מינץ, שני שחקנים מהקבוצות היריבות בתל אביב. הקבוצה החלה להתאמן בחודש מרץ 2012, התקבלה כחברה בליגה הישראלית והשתתפה בעונה הסדירה של הליגה לשנה 2012/2013. עונת הבכורה של הקבוצה בליגה הסתיימה כאשר הקבוצה במקום אחרון, ללא ניצחון, עם מאזן של 10-0. צוות האימון לעונה זו כלל את רביב פייג, קורי וגנר, טיילור וילסון וקוסטה סטולירסקי. הקבוצה חתמה הסכם חסות עם RC Cola, ושינתה את שמה ל "רחובות RC Cola סילברבקס", העונה הסתיימה גם היא ללא ניצחונות במאזן 9-0. צוות האימון לעונה זו כלל את רביב פייג, קורי וגנר, טיילור וילסון. הקבוצה שינתה את שיוכה העירוני למזכרת בתיה והעבירה את פעילותה הספורטיבית למגרש האימונים בשד' רפאל סוויסה במזכרת בתיה. צוות האימון כלל את עידו אייזיקוביץ', עינב כבשני, קוסטה סטולירסקי ותומר חזן אשר לקחו את הקבוצה ל-3 ניצחונות ועל סף עלייה לפלייאוף. הסילברבקס ניצחו בשני המשחקים נגד המלכים מירושלים, אך לא הצליחה לנצח את הנחיל השחור מבאר שבע בבית, והעונה נגמרה עם ציפיות גדולות לעונה הבאה בעקבות ההשתפרות הניכרת של הקבוצה במהלך עונת 2015. הקבוצה הקימה את קבוצת הנוער/תיכונים "מזכרת בתיה גורילות" בשיתוף מועצה מקומית מזכרת-בתיה. כבר בתחילת יוני, פחות משלושה חודשים לאחר שנגמרה העונה הקודמת, נחת המאמן החדש של הסילברבקס לעונת 2015-16 - האריסון שיימס, אשר הגיע מפלורידה, ארצות הברית. עוזרי המאמנים שמונו - שי זילברברג (מאמן הגנה), עינב קיבשני (מאמן מגנים אחוריים), ארקדי שוורץ (מאמן קבוצות מיוחדות ועוזר מאמן הגנה), אור מטלון (מאמן תופסים). מחנה האימונים החל מיד עם הגעתו ושיטות התקפה והגנה חדשות בעלות סכמות חדשות לגמרי הותקנו בקבוצה. הקבוצה הראתה עלייה נוספת ברמתה, במיוחד בהגנה, אך התקשתה לסיים דרייבים התקפיים עם נקודות על הלוח, והסילברבקס לא הצליחו לעמוד בקצב של היריבות. במהלך העונה הקבוצה ניצחתה את פתח תקווה טרופרס פעמיים, בשני המשחקים, אך הפסידה פעמיים במשחקים צמודים לנחיל השחור מבאר שבע וסיכויי ההעפלה לפלייאוף קלושים, הסילברבקס תלויים אך ורק בעצמם מול יריבות קשות מעילית הליגה. דף הקבוצה בפייסבוק סרטונים בערוץ של רחובות סילברבקס, באתר יוטיוב כתבות על הקבוצה באתר ערוץ 5
בית החולים האנגלי

האם התכוונתם ל... בית חולים אי.מ.מ.ס הסקוטי – הידוע בעיקר כ"בית החולים האנגלי", הוא בית חולים כללי בעיר נצרת. בית החולים של המיסיון האנגלי – פעל בירושלים בין השנים 1844 - 1948. בתחילה בעיר העתיקה והחל מ-1897 בבניינים שנבנו ברחוב הנביאים 82. בית החולים האנגלי ביפו – מוכר גם כ"הבית הסקוטי"
גויה (פירושונים)

האם התכוונתם ל... אישים ששם משפחתם גויה: פרנסיסקו דה גויה – צייר וחרט ספרדי פרנסיס גויה – גיטריסט ומלחין בלגי אמנות ובידור: פרס גויה – פרס האקדמיה הספרדית לקולנוע על שמו של הצייר הספרדי פרנסיסקו דה גויה גויה (פויכטוונגר) – נובלה מאת ליון פויכטוונגר שיצאה לאור ב-1951 (ותורגמה לעברית) העוסקת בצייר פרנסיסקו דה גויה הרוחות של גויה – סרט דרמה משנת 2006 בבימויו של מילוש פורמן אודות חייו של פרנסיסקו דה גויה מוזיאון גויה – גלריה הקרויה על שמו של פרנסיסקו דה גויה שממוקמת בעיר קסטרה (Castres) שבמחוז טארן, צרפת גויה (אופרה) – אופרה מאת ג'אן קרלו מנוטי שהועלתה לראשונה ב-1986 גאוגרפיה: גויה (עיר) (בהגייה המקובלת בארגנטינה – "גוז'ה") – בירת דפרטמנטו גויה בצפון מזרח ארגנטינה, בפרובינציית קוריינטס דפרטמנטו גויה – אחד מתוך 25 הדפרטמנטוס (departamentos) של פרובינציית קוריינטס שכונת גויה (מדריד) – שכונה ברובע סלמנקה במדריד אחר: גויה (אונייה) – אוניית נוסעים גרמנית גדולה שהוטבעה בים הבלטי על ידי צוללת סובייטית בשלהי מלחמת העולם השנייה גויה – כינוי יהודי לאישה לא יהודייה
בית החולים הסקוטי

האם התכוונתם ל... בית חולים נצרת – בשמו הרשמי "אי.מ.מ.ס הסקוטי נצרת" (מכונה "בית החולים האנגלי"), בית חולים כללי בעיר נצרת המלון הסקוטי – בית מלון בעיר טבריה שהוקם במאה ה-19 ושימש כבית חולים עד שנת 1959
נמל התעופה מנצ'סטר

נמל התעופה מנצ'סטר (באנגלית: Manchester Airport) הוא נמל התעופה העיקרי המשרת את מנצ'סטר ואת צפון אנגליה. נמל התעופה הוא השלישי בעומסו בבריטניה לאחר לונדון-הית'רו ולונדון-גטוויק, ובשנת 2012 עברו בו כ-19,736,502 נוסעים.[דרוש מקור] קווי התעופה היוצאים מנמל התעופה מגיעים ליעדים רבים באירופה, צפון אמריקה, האיים הקריביים, אפריקה, המזרח התיכון ואסיה. ומספרם הכולל עבר את מספר הקווים היוצאים משדה התעופה לונדון הית'רו. מסלול טיסה שני בנמל נפתח ב-2001, ובטרמינל בוצעו מספר שינויים. מספר הנוסעים נשאר קבוע פחות או יותר משנת 2005. הנמל נפתח בשנת 1938. בנמל יש שלושה טרמינלים לנוסעים. חברת התעופה איזיג'ט מבצעת טיסות ישירות בין נמל התעופה לתל אביב. בעבר הפעילו גם החברות אלעל Jet2.com ומונרך איירליינס טיסות לנמל התעופה בן-גוריון מנמל זה. מדיה וקבצים בנושא נמל התעופה מנצ'סטר בוויקישיתוף אתר האינטרנט הרשמי של נמל התעופה מנצ'סטר ערך זה הוא קצרמר בנושא אנגליה. אתם מוזמנים לתרום לוויקיפדיה ולהרחיב אותו.
נמל התעופה הבין-לאומי קואלה לומפור

נמל התעופה הבין-לאומי של קואלה לומפור (במלאית: Lapangan Terbang Antarabangsa Kuala Lumpur, באנגלית: Kuala Lumpur International Airport, ידוע גם בראשי התיבות: KLIA) הוא נמל התעופה הבינלאומי הראשי של מלזיה, ואחד משדות התעופה הגדולים בדרום-מזרח אסיה. נמל התעופה משרת את אגד הערים קלנג ואלי, ממוקם בעיר ספאנג שבמדינת סלנגור, ומרוחק כ-37 קילומטרים ממרכז העיר קואלה לומפור. בניית הנמל עלתה כ-3.5 מיליארד דולרים, והוא מסוגל להכיל 40 מיליון נוסעים, ו-1.2 מיליון טונות מטען בשנה. בנייתו נמשכה כמה שנים. שדה התעופה הבינלאומי, אשר קיבל את קיצור KLIA, קיבל את הטיסה הראשונה בשנת 1998. בשנת 2011 דורג הנמל במקום התשיעי ברשימת שדות התעופה העמוסים בעולם בתנועת נוסעים בטיסות בינלאומיות, במקום הרביעי מבין שדות התעופה באסיה, ובמקום הראשון מבחינת הגודל בדרום-מזרח אסיה, ובמקום השלושים ברשימת שדות התעופה לפי תנועת מטענים. בשנת 2012 עברו בשדה 39,887,866 נוסעים ו-673,107 טון מטען, ב-283,352 תנועות מטוסים. ב-8 במרץ 2014, מטוס 777-200ER שהיה בטיסה 370 של מלזיה איירליינס מקואלה לומפור לבייג'ינג, נעלם במהלך טיסתו כשעתיים לאחר שהמריא. הנמל מופעל על ידי רשות שדות התעופה של מלזיה, ומורכב משלושה מסופים, משמש כבסיס פעולה מרכזי לחברות התעופה אייר אסיה, אייר אסיה X, מלזיה איירליינס, מלינדו אייר ו-MAS קרגו. מדיה וקבצים בנושא נמל התעופה הבין-לאומי קואלה לומפור בוויקישיתוף אתר האינטרנט הרשמי של נמל התעופה הבין-לאומי קואלה לומפור מדיה וקבצים בנושא נמל התעופה הבינלאומי של קואלה לומפור באתר Airliners.net DeBo, שדות תעופה בינלאומיים: קואלה לומפור, מלזיה. תיאור, ערכת, מסופים, ביקורות, איך להגיע ערך זה הוא קצרמר בנושא שדות תעופה ובנושא מלזיה. אתם מוזמנים לתרום לוויקיפדיה ולהרחיב אותו.
משלחת טראנס-גלוב

משלחת טראנס-גלוב (באנגלית: Transglobe Expedition) הייתה המשלחת הראשונה שניווטה סביב לקטבים, במסע "לאורך" העולם, תוך חציית שני הקטבים בתעבורה יבשתית וימית בלבד. שני ההרפתקנים, סר ראנולף פינז וצ'ארלס ר. ברטון, יצאו בשנת 1979 מגריניץ' שבאנגליה בכיוון דרום. הם הגיעו אל הקוטב הדרומי ב-17 בדצמבר 1980. במהלך 14 החודשים הבאים, עשו את דרכם צפונה והגיעו אל הקוטב הצפוני ב-11 באפריל 1982. פנו שוב דרומה, וחזרו לגריניץ' ב-29 באוגוסט 1982. כחלק מן המשלחת, השלימו פינז וברטון את המעבר הצפון-מערבי. הם יצאו מטוקטויאקטוק ב-26 ביולי 1981, בלווייתנית פתוחה בת 5.40 מ', וכעבור 36 ימים, ב-31 באוגוסט 1981, הגיעו אל פיורד טנקוארי. מסעם היה השייט הראשון בסירה פתוחה במעבר הצפון-מערבי ממערב למזרח, והקיף כ-4,500 ק"מ, בנתיב שעבר דרך מצר דולפין ויוניון לאורך החוף הדרומי של איי ויקטוריה והמלך ויליאם, צפון, דרך מצר פרנקלין ומצר פיל, אל מפרץ רזולוט (בצד הדרומי של האי קורנוואליס), סביב חופי הדרום והמזרח של האי דבון, דרך הל גייט סמוך למצר קרדיגן ומעבר למפרץ הנורווגי אל יוריקה, מפרץ גרילי וחלקו העליון של פיורד טנקוארי. ב-1903 יצאה רואלד אמונדסן למבצע דומה, אך הוא שייט בסירה באורך 23 מטרים ומסעו דרך המעבר הצפון-מערבי נמשך שלוש שנים, כיון שנאלץ לחנות בעונות החורף כשהים קפא. בין טוקטויאקטוק לפיורד טנקוארי, נעו במהירות ממוצעת של כ-130 ק"מ ביום. אתר האינטרנט הרשמי של משלחת טראנס-גלוב http://www.pbs.org/wgbh/amex/ice/peopleevents/pandeAMEX87.html ספר השיאים של גינס לשנת 1997